എംജിആറിനെ അപമാനിച്ചു: ആര്യയുടെ സാര്പ്പട്ടാ പരമ്ബരൈയ്ക്കെതിരെ പരാതിയുമായി എഐഎഡിഎംകെ ചെന്നൈ: ആര്യയെ നായകനാക്കി പാ രഞ്ജിത്ത് സംവിധാനം ചെയ്ത സിനിമ സാര്പ്പട്ടാപരമ്ബരൈയ്ക്കെതിരെ പരാതിയുമായി എഐഎഡിഎംകെ. സിനിമയില് എഐഎഡിഎംകെ പാര്ട്ടി സ്ഥാപകനും മുന്മുഖ്യമന്ത്രിയുമായ എംജിആറിനെതിരെ അപകീര്ത്തികരമായ പരാമര്ശമുണ്ടെന്നാണ് പരാതിയില് പറയുന്നത്. തുടര്ന്ന് സിനിമയിലെ അപകീര്ത്തികരമായ രംഗങ്ങള് നീക്കം ചെയ്യണമെന്ന് ആവശ്യപ്പെട്ട് വക്കീല് നോട്ടീസ് അയച്ചിരിക്കുകയാണ് എഐഎഡിഎംകെ. കാല എന്ന സിനിമക്ക് ശേഷം പാ രഞ്ജിത്ത് സംവിധാനം ചെയ്ത ചിത്രവുമാണ് സാര്പ്പട്ടാ പരമ്ബരൈ. തമിഴ്, തെലുങ്കു എന്നീ ഭാഷകളിലായി ജൂലൈ 22നാണ് സാര്പട്ടാ പരമ്ബരൈ ആമസോണ് പ്രൈമിലൂടെ റിലീസ് ചെയ്തത്. 80കളില് ചെന്നൈയിലെ ആളുകള്ക്കിടയിലുള്ള ബോക്സിങ് താല്പര്യത്തെ ചുറ്റിപറ്റിയാണ് കഥ പോകുന്നത്. ചിത്രത്തില് സന്തോഷ് പ്രതാപ്, ഷബീര് കല്ലരക്കല്, ജോണ് കൊക്കെന് എന്നിവരും പ്രധാന വേഷങ്ങള് ചെയ്യുന്നുണ്ട്. പശുപതി, കലയ്യരസന് എന്നിവരാണ് മറ്റ് പ്രധാന കഥാപാത്രങ്ങള്. കെ 9 സ്റ്റുഡിയോസ് നിര്മ്മിക്കുന്ന ചിത്രത്തിന്റെ സംഗീതം സന്തോഷ് നാരായണനാണ് നിര്വ്വഹിക്കുന്നത്. മുരളി ജിയാണ് ചിത്രത്തിന്റെ ഛായാഗ്രഹകന്.